

**Ойын бизнесіне арналған акциз ставкалары туралы**

***Күшін жойған***

III шақырылған Шығыс Қазақстан облысы Өскемен қалалық мәслихатының XXVII сессиясының 2006 жылғы 23 қарашадағы N 27/5 шешімі. Шығыс Қазақстан облысы Әділет департаментінің Өскемен қалалық Әділет басқармасында 2006 жылғы 11 желтоқсанда N 5-4-47 тіркелді. Күші жойылды - Өскемен қалалық мәслихатының 2007 жылғы 24 шілдедегі № 35/6 шешімімен

       *Ескерту. Күші жойылды - Өскемен қалалық мәслихатының 2007.07.24  № 35/6 шешімімен.*

"Қазақстан Республикасындағы жергілікті мемлекеттік басқару туралы" Қазақстан Республикасы Заңының 6 бабына және "Салық және бюджетке төленетін басқа да міндетті төлемдер туралы" Қазақстан Республикасы Кодексінің 258 бабының 4 тармағына сәйкес Өскемен қалалық мәслихаты **ШЕШТІ** :

      1. Өскемен қаласының аумағында салық салу объектісінің  өлшемінен ойын бизнесіне арналған акциздер ставкасының мөлшері белгіленсін (қосымша).

      2. Өскемен қалалық мәслихатының "Ойын бизнесіне арналған акциз ставкалары туралы" 2005 жылғы 29 қарашадағы N 18/3 (тіркеу N 5-1-16, 2006 жылғы 1 қаңтардағы "Дидар" газетінде, 2006 жылғы 5 қаңтардағы "Рудный Алтай" газетінде жарияланған) шешімінің күші жойылды деп танылсын.

      3. Осы шешім 2007 жылдың 1 қаңтарынан бастап қолданысқа енгізіледі.

*Сессия төрағасы*

*Қалалық мәслихаттың хатшысы*

Қалалық мәслихаттың

2006 жылғы 23 қарашадағы

N 27/4 шешіміне қосымша

**Ойын бизнесіне арналған акциз ставкалары туралы**

|  |  |  |
| --- | --- | --- |
| №N  | Салық салу объектілері  | Акциз
cтавкаларының мөлшерлері  |
| 1  | Ойын үстелі  | 1000 АЕК  |
| 2  | Ақшалы ұтыспен ойын автоматы  | 50 АЕК  |
| 3  | Букмекер конторасының кассасы  | 150 АЕК  |
| 4  | Тотализатор кассасы  | 160 АЕК  |

      \*АЕК - айлық есептеме көрсеткіші.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК